**Početak provedbe projekta „Stop nasilju i govoru mržnje na Internetu“**

Ženska soba – Centar za seksualna prava je u partnerstvu s Osnovnom školom Matka Laginje, Zagreb i Osnovnom školom dr. Vinka Žganca iz Zagreba započela s provedbom projekta naziva „Stop nasilju i govoru mržnje na Internetu“.

Projekt je financijski podržan od Nacionalne zaklade za razvoj civilnoga društva te traje tijekom nastavne godine 2017./2018.

Opći cilj projekta je suzbijanje govora mržnje i seksualnog nasilja na Internetu i društvenim mrežama kroz senzibilizaciju i edukaciju profesora partnerskih škola, edukaciju roditelja, edukaciju i aktivno uključivanje volontera/ki u prevenciju nasilja i rad s djecom, edukaciju i osvještavanje djece te same šire javnosti.